b'\n_START_ARTICLE_\nH\xc3\xa6leri\n_START_PARAGRAPH_\nH\xc3\xa6leri er en kriminel handling, der best\xc3\xa5r i at skaffe sig eller andre del i udbytte der er opn\xc3\xa5et ved en strafbar lovovertr\xc3\xa6delse. Typisk forbindes h\xc3\xa6leri med k\xc3\xb8b af stj\xc3\xa5lne varer eller hj\xc3\xa6lpe en anden gerningsmand med at gemme stj\xc3\xa5lne genstande. H\xc3\xa6leri er dog ikke begr\xc3\xa6nset til handel med stj\xc3\xa5lne fysiske genstande._NEWLINE_H\xc3\xa6leri er i Danmark strafbart efter Straffelovens 290 og \xc2\xa7 303. Straframmen er den samme som ved tyveri, og er s\xc3\xa5ledes fra b\xc3\xb8de til f\xc3\xa6ngsel i op til 1\xc2\xbd \xc3\xa5r; i sk\xc3\xa6rpende tilf\xc3\xa6lde dog op til 6 \xc3\xa5rs f\xc3\xa6ngel. Samtidig konfiskeres h\xc3\xa6lervarerne. En rapport fra 2017 anslog, at der blev solgt omkring 1 million genstande som h\xc3\xa6lervarer i Danmark, med en samlet forsikringsv\xc3\xa6rdi p\xc3\xa5 omkring 3 mia. kr.'